**Proces verbal**

**al sedintei extraordinare a Consiliului Judetean Vrancea**

**din data de 26 ianuarie 2021**

In data de 26 ianuarie 2021, la sediul Consiliului Judetean Vrancea din Focsani, b-dul Dimitrie Cantemir nr.1, a avut loc sedinta extraordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea, domnul Cătălin Dumitru Toma.

**Președintele Consiliului Județean Vrancea, domnul Cătălin Dumitru Toma** a deschis sedinta extraordinara din 26 ianuarie 2021, convocata prin Dispozitia nr.29 din 26 ianuarie 2021, cu îndeplinirea procedurilor legale în materie.

Locul sedintei a fost considerat sediul consiliului judetean de unde s-a asigurat suportul tehnic pentru desfasurarea sedintei in sistem on-line, avand in vedere starea de alerta, conform procedurii aprobate de plenul consiliului prin Hotararea nr. 41/2020.

Publicitatea sedintei a fost asigurata prin transmiterea dezbaterilor in timp real pe site-ul consiliului judetean si prin publicarea minutei sedintei la finalizarea acesteia.

Cvorumul necesar pentru ca sedinta sa fie legal constituita a fost intrunit in urma apelului nominal, prezenti fiind 30 de consilieri judeteni din 30, si presedintele Consiliului Judetean Vrancea.

**Președintele Consiliului Județean Vrancea, domnul Cătălin Dumitru Toma** a precizat ca sedinta se desfasoara cu respectarea dispozitiilor legale in vigoare, iar pentru a putea participa la dezbateri consilierii judeteni nu trebuie decat sa ridice mana pentru comunicarea acestei intentii, secretarul general urmand a comunica acest fapt.

A mentionat ca au fost indeplinite toate procedurile impuse de Codul Administrativ, proiectele înscrise pe ordinea de zi fiind insotite atat de rapoartele compartimentului de specialitate, cat si de avizele comisiei de specialitate, care au fost transmise prin posta electronica.

Domnul presedinte a precizat ca Ministerul Dezvoltarii, Lucrarilor Publice si Administratiei a transmis faptul ca a fost aprobata prelungirea duratei contractelor de finantare cu o perioada de pana la doi ani pentru lucrarile a caror receptie la terminarea lucrarilor nu a fost efectuata, si drept urmare pentru a putea solicita suplimentarea sumelor alocate de la bugetul de stat in vederea finalizarii obiectivelor de investitii, trebuie ca pana pe 29 ianuarie s a fie depusa la minister o documentatie insotita de hotararea consiliului judetean.

S-a trecut la prezentarea proiectelor de hotarare inscrise pe ordinea de zi a şedinţei:

1. “Aprobarea documentației tehnico-economice și a indicatorilor tehnico-economici pentru continuare de lucrări aferente obiectivului de investiție ,,Modernizare DJ 204 D sector Vulturu–Hângulești–Maluri, km. 26+000-km. 35+600, L=9,60 km, comuna Vulturu, județul Vrancea”.

2. “ Actualizarea Devizului general si a indicatorilor tehnico-economici pentru obiectivul de investiție „Modernizare D.J. 205 E, Vidra-Vizantea Livezi- Câmpuri”.

3. „ Asigurarea finanțării pentru categoriile de cheltuieli care nu se finanțează de la bugetul de stat prin Programul național de dezvoltare locala pentru obiectivul de investiție „Modernizare D.J. 205 E, Vidra-Vizantea Livezi- Câmpuri”.

Ordinea de zi a sedintei a fost aprobata cu unanimitate de voturi.

Ulterior, s-a trecut la dezbaterea proiectelor de hotarari.

La punctul 1 proiectul privind “Aprobarea documentației tehnico-economice și a indicatorilor tehnico-economici pentru continuare de lucrări aferente obiectivului de investiție ,,Modernizare DJ 204 D sector Vulturu–Hângulești–Maluri, km. 26+000-km. 35+600, L=9,60 km, comuna Vulturu, județul Vrancea”.

La punctul 2 proiectul privind “Actualizarea Devizului general si a indicatorilor tehnico-economici pentru obiectivul de investiție „Modernizare D.J. 205 E, Vidra-Vizantea Livezi- Câmpuri”.

**Domnul consilier judetean Caraba Ionel** a amintit ca, in trecut, pe drumul D.J. 205 E nu existau semne de circulatie care sa avertizeze asupra conditiilor in care se circula pe acesta, insa in momentul de fata, mergand pe respectivul tronson de drum, a constatat ca semnele de circulatie au fost instalate, dar ca sunt necesare lucrari urgente de reparatie, motiv pentru care apreciaza introducerea pe ordinea de zi a acestui proiect.

**Domnul consilier judetean Zamfirescu Valerica** a dorit sa afle de la domnul vicepresedinte Marian Oprisan de ce drumurile din judetul Vrancea sunt cele mai deteriorate din tara, de ce nu au fost respectate graficele la executie a lucrarilor si de ce Consiliul Judetean Vrancea a fost permanent in conflict cu constructorii.

**Președintele Consiliului Județean Vrancea, domnul Cătălin Dumitru Toma** a precizat ca intrebarile adresate altor consilieri judeteni se vor pune personal, in cadrul sedintei consiliului judetean putand fi adresate intrebari doar aparatului de specialitate, strict legate de proiectele de hotarare inscrise pe ordinea de zi.

**La punctul 3** proiectul privind „ Asigurarea finanțării pentru categoriile de cheltuieli care nu se finanțează de la bugetul de stat prin Programul național de dezvoltare locala pentru obiectivul de investiție „Modernizare D.J. 205 E, Vidra-Vizantea Livezi- Câmpuri”.

In lipsa altor observatii, au fost supuse la vot proiectele de hotarare, toate fiind aprobate cu unanimitate de voturi.

Epuizandu-se punctele înscrise pe ordinea de zi, a declarat închise lucrările şedinţei extraordinare a Consiliului Judetean Vrancea din 26 ianuarie 2021.

**Preşedintele**

**Consiliului Judeţean Vrancea**

**Cătălin Dumitru Toma**

**Secretar general al județului**

**Raluca Dan**